
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.61/2010 pentru modificarea Ordonanţei de urgenţă a Guvernului nr.113/2009 privind serviciile de plată, cu care comisia noastră a fost sesizată în fond cu adresa Biroului Permanent nr. Pl.x 599 din 9 noiembrie 2010.
	PREŞEDINTE,

Viorel ŞTEFAN 

RAPORT

asupra proiectului de Lege privind aprobarea Ordonanţei de urgenţă a 
Guvernului nr.61/2010 pentru modificarea Ordonanţei de urgenţă 
a Guvernului nr.113/2009 privind serviciile de plată
Cu adresa nr. PL.x 599 din 9 noiembrie 2010, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr.61/2010 pentru modificarea Ordonanţei de urgenţă a Guvernului nr.113/2009 privind serviciile de plată.
La întocmirea raportului s-a avut în vedere avizul Consiliului Legislativ şi avizul Comisiei juridice, de disciplină şi imunităţi.
Prezentul proiect de Lege are ca obiect de reglementare  crearea cadrului juridic şi instituţional pentru soluţionarea reclamaţiilor înaintate de utilizatorii persoane juridice în legătură cu nerespectarea de către prestatori a obligaţiilor prevăzute de titlurile III şi IV din Ordonanţa de urgenţă a Guvernului nr. 113/2009 privind serviciile de plată, precum şi pentru asigurarea dreptului utilizatorilor persoane juridice de a apela la procedurile extrajudiciare de soluţionare a disputelor.

Se atribuie noi competenţe Gărzii Financiare în sensul posibilităţii de a fi sesizată şi de a soluţiona reclamaţiile utilizatorilor persoane juridice.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului de lege au participat, în conformitate cu prevederile art. 54 şi 55 din Regulamentul Camerei Deputaţilor, din partea Ministerului Finanţelor Publice domnul Ghizdeanu Ion – secretar de stat, preşedinte al Comisiei Naţionale de Prognoză, iar din partea Băncii Naţionale a României doamna Angela Dimonu – şef serviciu.
La lucrările comisiei au participat  36  deputaţi, din totalul de 39 membri ai comisiei.

Raportul comisiei a fost adoptat cu majoritate de voturi.
Proiectul de Lege a fost adoptat de Senat în şedinţa din data de 20.10.2010.

Proiectul de Lege, potrivit art. 75 alin. (1) şi (3) din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii proiectului de Lege privind aprobarea Ordonanţei de urgenţă a Guvernului nr.61/2010 pentru modificarea Ordonanţei de urgenţă a Guvernului nr.113/2009 privind serviciile de plată, în şedinţa din data de 02.02.2011, Comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat. 
	PREŞEDINTE,

Viorel ŞTEFAN
	SECRETAR,

Iuliu NOSA


Şef serviciu,

Consilier parlamentar,

Gica Roşu
Consilier parlamentar

Mariana Bărdiţă

Expert parlamentar

Vasilica Popa       

